open-index/open-wikipedia-markdown huggingface dataset:
Lielā Londona

**Lielā Londona** () ir Anglijas administratīvais apgabals, ceremoniālā grāfiste un **Londonas** reģions. Tā ir 1572 km2 liela un 2011. gadā iedzīvotāju skaits Lielajā Londonā sasniedza 8,17 miljonus cilvēku.

Tā tika izveidota  un tās sastāvā ir Londonas Sitija un 32 Londonas administratīvie rajoni. Lielās Londonas ceremoniālajā grāfistē neietilpst Londonas Sitija. Termins "Lielā Londona" ticis lietots arī pirms 1965. gada, lai apzīmētu metropoles reģionu, kas bija lielāks nekā Londonas grāfiste. Dažkārt Lielo Londonu iedala Iekšējā Londonā, kas ietver lielākoties bijušās Londonas grāfistes boro, un Ārējā Londonā, kas ietver 1965. gadā Londonai pievienotās teritorijas.

## Atsauces

## Ārējās saites

*
Karaliskā dēka

**"Karaliskā dēka"** (, ) ir 2012. gada Dānijas, Zviedrijas un Čehijas kopražojuma drāmas filma. Filmas režisors un viens no scenārija autoriem ir dānis Nikolajs Arsels. Filma veidota pēc tāda paša nosaukuma Bodila Stensena-Leta romāna motīviem, kas sevī ietver drāmas, melodrāmas un vēsturiskas hronikas elementus.

Filmas pirmizrāde norisinājās , 62. Berlīnes Starptautiskā kinofestivāla ietvaros. Filma tika iekļauta arī konkursa programmā un ieguva divas balvas. 85. Kinoakadēmijas balvai un Zelta globusa balvai filma tika nominēta kategorijā "Labākā filma svešvalodā".

## Ārējās saites
*
Adobe

***Adobe Inc.*** (agrāk ***Adobe Systems Incorporated***) ir ASV starptautisks uzņēmums, kura vadība atrodas Sanhosē, Kalifornijā, ASV. Uzņēmums nodarbojas ar datorprogrammatūras izstrādi.

Jau kopš dibināšanas *Adobe* koncentrējas uz multimediju un kreatīvu programmatūru izstrādi. Uzņēmumu 1982. gada decembrī pēc darba *[[Xerox PARC]]* pamešanas dibināja Čārlzs Geške un Džons Varnoks, kas ir arī pašreizējie uzņēmuma līdzpriekšsēdētāji. Uzņēmuma nosaukums *Adobe* ir ņemts no netālu no Losaltosas Kalifornijā esošā Edoubas strauta (*Adobe Creek*) nosaukuma, kas atradās blakus abu uzņēmuma dibinātāju mājām.

2010. gadā *Adobe* darbinieku skaits sasniedza 9,1 tūkstoti, no kuriem apmēram 40% strādā Sanhosē.

## Atsauces

## Ārējās saites

*
Ārendāle

**Ārendāle** () ir pilsēta Norvēģijas dienvidos, Nīdelvas upes grīvā pie Skageraka jūras šauruma. Tā ir viena no Agderes filkes administratīvajiem centriem (gubernatora rezidence) un Ārendāles komūnas centrs. Apdzīvotā vieta dibināta 16. gadsimtā, bet pilsētas tiesības pilsēta ieguva 18. gadsimta sākumā. Virs pilsētas paceļas Ārendāles Sv. Trīsvienības katedrāle.

## Atsauces

## Ārējās saites
Basa da Indija

**Basa da Indija** () ir neapdzīvots koraļļu atols Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Apļveida atola diametrs ir ap 10 km un tas iekļauj līdz 15 m dziļu un ap 80 km² lielu lagūnu. Uz atola rifa izvietojušās 10 klinšainas saliņas ar kopplatību 0,2 km²

Atolu pirmoreiz atklāja portugāļu jūrasbraucēji 1506. gadā un atzīmēja kartēs kā **Jūdietes sēkli** (*Baixo da Judia*) par godu pie atola uz sēkļa uzskrējušajam kuģim *Judia* (nosaukts par godu kuģa īpašnieka Fernāna di Loroņas ebrejiskajai izcelsmei). Vēlākos gados kartogrāfu kļūdu rezultātā atola nosaukums pārtapa par *Bassas da India*. 1897. gadā tas kļuva par Francijas īpašumu, kopš 2005. gada administratīvi pakļauts Francijas Dienvidjūru un Antarktikas Zemēm. Atola suverenitāti apstrīd Madagaskara.

## Atsauces

## Ārējās saites
What Makes You Beautiful

***What Makes You Beautiful*** ir angļu-īru puišu grupas *[[One Direction]]* debijas singls. Tas bija vadošais grupas debijas albuma *[[Up All Night]]* singls. Tas tika izdots  ciparu lejupielādes un CD singla formātos. Dziesmu pozitīvi novērtēja arī kritiķi. Tāpat *What Makes You Beautiful* guva arī komerciālus panākumus — saskaņā ar 2013. gada janvāra datiem, ASV ir tikuši pārdotas 4 miljoni singla kopiju. Ar pārdotiem 5 miljoniem kopiju visā pasaulē *What Makes You Beautiful* ir vislabāk pārdotākais puišu grupu singls ciparu tehnoloģiju laikmetā un viens no visu laiku pārdotākajiem singliem.

## Dziesmu saraksts

## Atsauces

## Ārējās saites
* Oficiālais dziesmas videoklips
* Dziesmas vārdi
Mozambikas šaurums

**Mozambikas šaurums** (, ) ir Indijas okeāna daļa (jūras šaurums) Āfrikas austrumu piekrastē. Atdala Madagaskaras salu no kontinenta. Šauruma ziemeļu robeža tiek vilkta pa līniju no Ruvumas ietekas caur Grankomoras ziemeļu galu līdz Ambrē ragam Madagaskaras ziemeļos, dienvidu robeža — no Senmarī raga Madagaskaras dienvidos līdz Ouru ragam Mozambikas dienvidos.

Šaurumā izvietojušās vairākas salas: Komoru salas, Glorjēzu salas, Žuana da Novas sala, Eiropas sala un Basa da Indija. No ziemeļiem šaurumā ieplūst siltā okeāna straume, kas dienvidos savienojas ar Adatas raga straumi.

## Atsauces

## Ārējās saites
Rebelle

***Rebelle*** () ir 2012. gada Kanādas mākslas filma, kara drāma. Filmas režisors un scenārija autors ir Kims Nguens. Filma tika filmēta Kongo Demokrātiskajā Republikā.

Filmas pirmizrāde notika 62. Berlīnes Starptautiskajā kinofestivālā, kurā tā ieguva divas balvas. Vēl filma tika nominēta 85. Kinoakadēmijas balvai kategorijā "Labākā filma svešvalodā".

## Ārējās saites

*
Prometejs (nozīmju atdalīšana)

**Prometejs** var būt:
* Prometejs — titāns grieķu mitoloģijā;
* Prometejs (filma) — Ridlija Skota 2012. gadā režisētā filma;
* Prometejs (pavadonis) — Saturna pavadonis;
* Prometejs (vulkāns) — vulkāns, kas atrodas uz Jupitera pavadoņa Jo;
* 1809 Prometejs — asteroīds Saules sistēmā;
* Latviešu kultūras un izglītības biedrība "Prometejs".

## Skatīt arī
* prometijs — ķīmiskais elements.
Londonas Acs

**Londonas Acs** () ir panorāmas rats Londonā, Apvienotajā Karalistē, Temzas upes krastā. Visa struktūra ir 135 m augsta, savukārt paša rata diametrs ir 120 m.

Tas ir lielākais panorāmas rats Eiropā, kā arī populārākā maksas tūristu atrakcija Apvienotajā Karalistē, to katru gadu apmeklē aptuveni 3,5 miljoni cilvēku. Uzcelšanas brīdī šis bija lielākais panorāmas rats pasaulē, tomēr 2006. gadā to pārspēja 160 m augstā Nančenas zvaigzne. Svinīgā rata atklāšana notika , tas tika atklāts . Sākotnēji "Londonas acs" bija paredzēta vienīgi tūkstošgades svinībām, bija plānota panorāmas rata nojaukšana pēc pieciem gadiem. Taču rata popularitātes dēļ tika nolemts to nedarīt. Rata izbūve izmaksāja 70 miljonus sterliņu mārciņu.

## Atsauces

## Ārējās saites

*
Džonijs Logans

**Džonijs Logans** (), īstajā vārdā **Šons Patriks Maikls Šerards** (*Seán Patrick Michael Sherrard*, dzimis ) ir Austrālijā dzimis īru dziedātājs un dziesmu autors.

Viņa tēvs Patriks O'Hagans bijis tenors. Savu skatuves vārdu izvēlējies no 1954. gada filmas *[[Johnny Guitar]]* galvenā varoņa vārda. 1978. gadā izdevis debijas singlu. Vairākas reizes piedalījies Īrijas nacionālajā atlasē Eirovīzijas dziesmu konkursam. Divas reizes arī uzvarējis nacionālajā atlasē un pārstāvējis valsti starptautiskajā finālā, abās reizēs viņš arī kļuva par konkursa uzvarētāju. 1980. gadā Nīderlandē Logans uzvarēja ar dziesmu *[[What's Another Year]]*, savukārt 1987. gadā — ar pašsacerētu dziesmu *[[Hold Me Now]]*. Abas dziesmas piedalījās ''Congratulations'' 50 gadu Eirovīzijas jubilejas koncertā. 1984. gada konkursā viņa sacerēta dziesma *Terminal 3*, ko izpildīja Linda Mārtina, ierindojās 2. vietā, savukārt 1992. gada konkursā Mārtina uzvarēja ar Logana sacerēto *[[Why Me?]]*. Ar trim uzvarām viņš ir uzvarām bagātākais mākslinieks Eirovīzijas dziesmu konkursa vēsturē.

## Atsauces

## Ārējās saites

*
SKS 35. ekspedīcija

**SKS 35. ekspedīcija** (*Экспедиция МКС-35*; *Expedition 35* jeb *ISS-35*) bija Krievijas, ASV un Kanādas kosmonautu pastāvīgā ekspedīcija Starptautiskajā kosmosa stacijā (SKS) no 2013. gada marta līdz maijam.

## Apkalpe

 notika iziešana kosmosā, kuru veica Pāvels Vinogradovs un Romans Romaņenko no Pirs moduļa. Slūžu kameras lūka tika tavērta 14:03 UTC. Vispirms viņi Zvezda moduļa ārpusē uzstādīja eksperimenta *Obstanovka* iekārtu, ar kuru tiks pētīta plazmas viļņu mijiedarbība ar jonosfēru pie liela kosmiskā aprāta virsmas. Pēc uzstādīšanas sākotnēji neieslēdzās viens no *Obstanovka* blokiem, bet pēc kabeļu atvienošanas un atkārtotas pievienošanas iekārtu izdevās pilnībā palaist. Pēc tam viņi *Zvezda* galā nomainīja bojāto atstarotāju, kuru izmanto kravas kuģi ATV tuvošanās laikā. Pēc *Obstanovka* sensoru izvēršanas kosmonauti no *Pirs* ārpuses noņēma *Biorisk* eksperimenta mikrobu paraugu paneli. Pēc tam viņi pārvietojās uz Poisk modeli, kur noņēma vienu no diviem *Vinoslivost*' materiālu paraugu paneļiem. Vinogradavs paneli netīšām izlaida no rokām un tas attālinājās no stacijas. Iziešana ilga 6 stundas 38 minūtes.

9. maijā tika pamanīta amonjaka noplūde no dzesēšanas sistēmas pie *P6* sekcijas. Lai paspētu noteikt noplūdes vietu, tika nolemts pēc divām dienām veikt agrāk neplānotu ārpuskuģa aktivitāti.
11. maijā 12:44 UTC Kristofers Kesidijs un Tomass Maršbērns sāka iziešanu no Quest moduļa. Viņi nomainīja *P6* sekcijas sūknis *2B*, lai mēģinātu noteikt amonjaka noplūdi dzesēšanas sistēmā. Kad atjaunoja dzesēšanas sistēmas darbību, noplūde vairs netika novērota.

## Iziešanas atklātā kosmosā

## Atsauces

## Ārējās saites
* 35. ekspedīcija NASA mājas lapā  
* 34./35. ekspedīcija Energija mājas lapā  
* 35./36. ekspedīcija Energija mājas lapā
Svētais Valentīns

**Svētais Valentīns** (, miris ap 269. gadu) ir 3. gadsimta kristiešu svētais. Kopš viduslaikiem Svētā Valentīna vārds tiek saistīts ar romantisko mīlestību un mūsdienās izpaužas Valentīndienas tradīcijā.

Par šo svēto bez dažādām leģendām nav zināms gandrīz nekas, izņemot to, ka viņš miris ap 269. gadu pie Romas. Iespējams, ka rakstos sastopamas ziņas par diviem dažādiem Valentīniem. Pirmoreiz Valentīna vārds parādās starp 460. un 544. gadu izdotajā martirologā *[[Martyrologium Hieronymianum]]*, bet kā mīlestības simbols — 14. gadsimta angļu autora Džefrija Čosera darbos. Daži pētnieki uzskata, ka baznīca ieviesa Valentīndienas atzīmēšanu, lai pārtrauktu romiešu auglības svētku — luperkāliju svinēšanu. 

2017. gada februārī 3D dizaineris Sisero Moraess rekonstruēja Svētā Valentīna seju, izmantojot viņa galvaskausu, kurš glabājas Kosmedinas Sv. Marijas bazilikā Romā.

## Atsauces

## Ārējās saites
Strijas rajons

**Strijas rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Skoles, Drohobiča, Mikolajivas un Židačivas rajoniem, Strijas un Moršinas pilsētām, kā arī Ivanofrankivskas apgabala Dolinas rajonu un Bolehivas pilsētu.

## Ārējās saites

*
Turkas rajons

**Turkas rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Starijsambiras, Drohobiča un Skoles rajoniem, Aizkarpatu apgabala Volovecas un Velikijbereznijas rajoniem, kā arī Poliju.

Pie Turkas rajona Vovčes ciema atrodas Dņestras izteka.

## Ārējās saites
*
Anna Kareņina (filma)

**"Anna Kareņina"** () ir 2012. gada Apvienotās Karalistes vēsturiska romantiskā drāma. Filmas režisors ir Džo Raits un tā veidota pēc Ļeva Tolstoja tāda paša nosaukuma romāna motīviem, kas tika izdots 1875.—1877. gadā.

2013. gada 13. janvārī tika paziņots, ka filma ir nominēta 85. Kinoakadēmijas balvai četrās kategorijās: "Labākā oriģinālmūzika", "Labākais operatora darbs", "Labākais mākslinieka darbs" un "Labākie kostīmi", bet balvu ieguva tikai pēdējā kategorijā.

## Atsauces

## Ārējās saites
*
Apsilocephalidae

***Apsilocephalidae*** ir mušveidīgo divspārņu dzimta, kas pieder pie laupītājmušu virsdzimtas (*Asiloidea*). Šajā dzimtā ietilpst 4 mūsdienu sugas un 2 fosilas sugas. Sastopamas Nearktikā, Austrālijā un Jaunzēlandē, sausos biotopos. Šīs dzimtas sugām tuvākās radinieces ir samtmušas (*Therevidae*), no kurām *Apsilocephalidae* atdalīta 1991. gadā. Abas dzimtas var atšķirt pēc dzimumorgāniem.

*Apsilocephalidae* dzimtas mušām ir drukns ķermenis ar īsu vēdera posmu, kurš ir apmēram vienā garumā ar krūtīm. Šīm mušām ir liela galva ar lielām saliktajām acīm, taustekļi ar 3 posmiem, kājas un krūtis ar matiņiem. Zinātniekiem nav datu par kāpuriem.

## Klasifikācija
* Dzimta ***Apsilocephalidae***
:* Ģints *[[Apsilocephala]]*
::* Suga *[[Apsilocephala longistyla]]* (Krober, 1914) — Ziemeļamerika (dienvidrietumu ASV, Meksikas ziemeļos)
::* Suga †*[[Apsilocephala vagabunda]]* (Cockerell 1927) — Miocēns
:* Ģints †*[[Burmapsilocephala]]*
::* Suga †*[[Burmapsilocephala cockerelli]]* (Gaimari & Mostovski, 2000) — Krīta periods
:* Ģints *[[Clesthentia]]* 
::* Suga *[[Clesthentia aberrans]]* (White, 1914) — Tasmanija (Austrālija)
:* Ģints *[[Clesthentiella]]*
::* Suga *[[Clesthentiella crassioccipitis]]* (Nagatomi, Saigusa, Nagatomi & Lyneborg, 1991) — Tasmanija (Austrālija)
:* Ģints *[[Kaurimyia]]*
::* Suga *[[Kaurimyia thorpei]]* (Winterton & Irwin, 2008) — Jaunzēlande

## Atsauces

## Ārējās saites
*Family Apsilocephalidae *BugGuide.net*
*Tolweb: Apsilocephalidae 
*Espace: Kaurimyia gen
Apystomyia elinguis

***Apystomyia elinguis*** ir vienīgā mušveidīgo divspārņu dzimtas ***Apystomyiidae*** *(Nagatomi & Liu, 1994)* suga. Nesenā pagātnē šī suga tika klasificēta pūkmušu dzimtā (*Bombyliidae*). Šī muša sastopama Meksikā un ASV, Kalifornijas štatā. 

## Atsauces

## Literatūra
* D.K. Yeates (1994). *Cladistics and classification of the Bombyliidae (Diptera: Asiloidea)*. Bulletin of American Museum of Natural History 219: 1-191.
* A. Nagatomi, N. Liu (1994). *Apystomyiidae, a new family of Asiloidea (Diptera)*. Acta Zoologica Academiae Scientiarum Hungaricae 40 (3): 203-218.

## Ārējās saites
*Apystomyia elinguis *Bugguide.net*
Turka

**Turka** () ir rajona nozīmes pilsēta Ukrainas rietumos, Ļvivas apgabals Sambiras rajonā pie Strijas upes. Neoficiālā ukraiņu etniskās grupas boiku galvaspilsēta.

## Vēsture
Rakstos pirmoreiz minēta 15. gadsimta vidū. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Turku ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Turka iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

## Atsauces

## Ārējās saites
Ola (pārtika)

[thumb|235px|Viena [mājas vista|vistas ola un divas paipalas olas]]
**[[Ola]]s** dēj dažādu sugu dzīvnieku mātītes, tai skaitā putni, rāpuļi, abinieki un zivis. Vairāku tūkstošu gadu garumā tās cilvēki lieto pārtikā. Putnu un rāpuļu olas sastāv no aizsargājošas čaumalas, olas baltuma (albumīns) un olas dzeltenuma (*vitellus*), kas ietvertas dažāda plānuma membrānās. Ēdamas ir visas trīs olas sastāvdaļas, taču parasti olas čaumala uzturā netiek lietota. Populārākās ir vistu, pīļu, paipalu olas, kā arī ikri, tomēr visbiežāk cilvēki uzturā lieto vistu olas.

Olas dzeltenumā un veselajās olās ir daudz olbaltumvielu un holīna, tās plaši tiek izmantotas kulinārijā. Olbaltumvielu (proteīnu) dēļ ASV Lauksaimniecības departaments (*United States Department of Agriculture*) pārtikas piramīdā olas pieskaita pie gaļas.

Vistas un citas olu dējējas tiek plaši turētas visā pasaulē, masveida vistu olu ražošana ir pasaules mēroga nozare. 2009. gadā pasaulē tika saražots 62,1 miljons tonnu olu, ko izdēja aptuveni 6,4 miljardi vistu.

## Atsauces

## Ārējās saites
*
Laupītājmušas

**Laupītājmušas, laupītājmušu dzimta** (*Asilidae*) ir mušveidīgo divspārņu dzimta, kas pieder pie laupītājmušu virsdzimtas (*Asiloidea*). Šīs dzimtas nosaukums - laupītājmušas - atspoguļo šo mušu plēsīgo un agresīvo dabu. Tās barojas galvenokārt vai tikai ar citiem kukaiņiem. Laupītājmušas uzbrūk upurim no slēpņa, to noķerot lidojumā. Tā ir viena no lielākajām mušu dzimtām, aprakstītas apmēram 7000 sugas, kuras tiek iedalītas 11 apakšdzimtās un apmēram  530 ģintīs. Pateicoties šīs dzimtas mušu plēsīgumam, tām ir milzīga nozīme kopējā pasaules kukaiņu populācijas dabīgajā ierobežošanā.

## Izplatība
Laupītājmušas ir izplatītas visā pasaulē, izņemot Antarktīdu, arktisko tundru un kalnus augstāk par 4000 metriem virs jūras līmeņa. Lielākā sugu dažādība sastopama tropos un subtropos. Eiropā sastopamas 500 sugas no 87 ģintīm. Latvijā konstatētas 29 sugas.

## Kopīgās īpašības
Laupītājmušu pieaugušie īpatņi var būt nelieli līdz lieli kukaiņi. Atkarībā no sugas tie var būt 3—80 mm (lielākā daļa 9—15 mm) lieli. To ķermenis ir spēcīgs, parasti pagarināts un slaids, tomēr ir arī apaļīgas laupītājmušas, kas atgādina bites. Galva samērā īsa un plata, ar lielām saliktajām acīm, kas novietotas plati viena no otras. Mutes orgāns ir īss, ass, piemērots spēcīgam dūrienam. Laupītājmušas ir vienas no lielākajiem Latvijas divspārņiem. Lielākās no tām ir celmmušas (*Laphria*). To ķermenis var būt līdz 3 cm garumam.

Laupītājmušas ir plēsīgas. Tās pārtiek no citiem kukaiņiem, tos nonāvējot ar spēcīgo snuķi un izsūcot. Laupītājmušu siekalas ir indīgas, tādējādi paātrinot upura nāvi. Lielākie īpatņi spēj pieveikt prāvas vaboles, piemēram, rožvaboles, un nelielas spāres. Laupītājmušām ir ļoti laba redze, tās ir ļoti uzmanīgas un grūti notveramas. 

## Klasifikācija
**Laupītājmušu dzimta** (*Asilidae*)
*apakšdzimta *[[Apocleinae]]* (65 ģints)
*apakšdzimta *[[Asilinae]]* (110 ģints)
*apakšdzimta *[[Dasypogoninae]]* (68 ģints)
*apakšdzimta *[[Dioctriinae]]* (12 ģints)
*apakšdzimta *[[Laphriinae]]* (80 ģints)
*apakšdzimta *[[Laphystiinae]]* (29 ģints)
*apakšdzimta *[[Leptogastrinae]]* (18 ģints)
*apakšdzimta *[[Ommatiinae]]* (8 ģints)
*apakšdzimta *[[Stenopogoninae]]* (117 ģints)
*apakšdzimta *[[Stichopogoninae]]* (11 ģints)
*apakšdzimta *[[Trigonomiminae]]* (11 ģints)

## Atsauces

## Literatūra
* J.J. Musso (1983). *Nutritive and ecological requirements of robber flies (Diptera: Brachycera: Asilidae)*. Zeitschrift für Allgemeine und Angewandte Entomologie 9: 35-50.
* F. Geller-Grimm. *Photographic atlas and identification key to the robber flies of Germany (Diptera: Asilidae)*. CD-ROM, Amphx-Verlag Halle (Saale), 2003. 
* Ermenegildo Tremblay. *Entomologia applicata*. Volume III Parte II. 2a ed. Napoli, Liguori Editore, 2005. .

## Ārējās saites
*Catalogue of Latvian Flies (Diptera: Brachycera)
*Bezmugurkaulnieki Latvijā
Jānis Sproģis

**Jānis Sproģis** (dzimis  Kuldīgā, miris  Rīgā) bija latviešu dziedātājs (liriskais tenors) un vokālais pedagogs. Bijis Latvijas Nacionālās operas solists, bet no 1986. gada darbojās kā brīvmākslinieks.

## Dzīvesgājums
Dzimis  Kuldīgā sešu bērnu ģimenē. 1949. gada 25. marta deportācijas laikā viņa tēvu izsūtīja uz Steplagu pie Karagandas, bet māti kopā ar bērniem uz Molotovas sādžu pie Irtišas upes Sibīrijā. Pēc Staļina nāves Sproģu ģimene 1956. gadā atgriezās Latvijā.

Mācījās Kuldīgas 2. vidusskolā un Kuldīgas bērnu mūzikas skolā, tad Liepājas mūzikas vidusskolā, vēlāk Latvijas Valsts konservatorijas vokālajā nodaļā vispirms Aleksandra Viļumaņa, vēlāk Kārļa Zariņa vokālajā klasē.
Strādāja par vokālo pedagogu Ventspils mūzikas vidusskolā.

No 1980. līdz 1986. gadam Jānis Sproģis bija Operas un baleta teātra solists, iestudēja 21 lomu, tai skaitā Nemorīno, Hofmani, Hercogu, Ļenski, Antiņu, un līdz pat 1992. gadam bija Latvijas Mūzikas akadēmijas pedagogs.
Atmodas kustības laikā Sproģis uzstājās rokoperas "Lāčplēsis" pirmizrādē, atveidojot nozīmīgo Lielvārda tēlu.
Koncertos uzstājās gan solo, gan kopā ar citiem populāriem Latvijas tenoriem.

Miris 2022. gada 7. oktobrī pēc smagas slimības.

## Apbalvojumi
* Zelta disks par albumu "Pieci tenori Ziemassvētkos" kopā ar Kārli Zariņu, Nauri Puntuli, Guntaru Ruņģi un Miervaldi Jenču (1999)
* Mūzikas ierakstu gada balva "Zelta mikrofons" par mūža ieguldījumu Latvijas mūzikas attīstībā (2014)
* vairāki albumi dažādās nominācijās izvirzīti Mūzikas ierakstu gada balvai.

## Diskogrāfija (nepilna)
* "Operu ārijas" (1983)
* "Lielā Tēvijas kara dziesmas" (1985)
* "Ak Latvija, kur tavi dēli?" (1989)
* "Kas tie tādi, kas dziedāja" (1989)
* "Pie tavas sirds" (1997)
* "Teici to stundu, to brīdi" (1998)
* "Mīlestība mūzikā" (1998)
* "Kurzemes cietokšņa dziesmas" (1999)
* "Tikai rozes" (1999)
* "Es gribu mēness pļavās iet" (2000)
* "Dzied Latviešu tautas dziesmas" (2001)
* "Bez mīlestības nedzīvojiet" (2001)
* "Mednieku dziesmas" (2001)
* "Ziemassvētkos" (2002)
* "Dzīve nav rožu dārzs" (2002)
* "Agnus Dei" (2004)
* "Bērzs un egle" (2005)

## Personīgā dzīve
J. Sproģis bija precējies, ģimenē ir izauguši dēls un meita. Vairākus gadus pastāvīgi dzīvoja tēva mājās Kuldīgas novada Padures pagastā.

## Atsauces

## Avoti
* Daiga Čirkste *Tenora sapņa piepildījums* / Mājas Viesis/LETA, 09.10.2009
* Santa Raita *Patriotismam ir jābūt!* / Neatkarīgā Rīta Avīze/LETA, 04.11.2009

## Ārējās saites
*  J.Sproģis kā Lielvārdis rokoperā "Lāčplēsis"
Glorjēzu salas

**Glorjēzu salas** ( — ‘Lieliskās salas’) ir koraļļu atols Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Atols izstiepts ziemeļaustrumu—dienvidrietumu virzienā 15 km garumā, tajā divas galvenās salas un astoņas klinšainas saliņas.

Salas, iespējams, bija zināmas jau agrīnajiem arābu jūrasbraucējiem, bet pirmais tās apdzīvoja un deva salām nosaukumu francūzis Ipolits Kalto *(Hippolyte Caltaux)*, kurš uz lielākās salas ierīkoja kokosriekstu plantāciju. Formāli par Francijas īpašumu salas kļuva 1892. gadā. No 1914. līdz 1958. gadam koncesija uz salu izmantošanu bija Seišelu kompānijām. Mūsdienās uz galvenās salas ir ierīkots lidlauks, tur ir meteostacija un franču garnizons. Atola teritorija pasludināta par dabas rezervātu.

Kopš 2005. gada atols administratīvi pakļauts Francijas Dienvidjūru un Antarktikas Zemēm. Salu suverenitāti apstrīd Madagaskara un Komoras.

## Atsauces

## Ārējās saites
Venecuēlas Federālie valdījumi

**Venecuēlas Federālie valdījumi** () ir Venecuēlas federālā teritorija Karību jūrā. Iekļauj daļu no Venecuēlai piederošajām salām Aizvēja Antiļu grupā (Aizvēja Antiļās atrodas arī Nueva Espartas štats), kā arī Patosas salu Dragonas šaurumā un Avesas salu Karību jūras ziemeļaustrumu daļā. Salas lielākoties neapdzīvotas, teritoriju administratīvais centrs ir Granroke Losrokesu salās.

## Vēsture
Federālajos valdījumos ietilpstošās salas Venecuēlas ģenerālgubernatūras sastāvā nonāca 1777. gadā saskaņā ar Spānijas karaļa karlosa III dekrētu. Pēc Venecuēlas neatkarības iegūšanas 1830. gadā tā saglabāja kontroli pār salām. Sākotnēji lielākā daļa piekrastes salu piederēja Margaritas provincei. Kā Kolonas federālā teritorija tā pirmoreiz izveidota 1871. gadā; to pārvaldīja valsts prezidenta norīkots gubernators. 1908. gadā Kolonas federālā teritorija tika likvidēta. 1938. gadā Federālie valdījumi tika izveidoti no jauna. 1942. gadā pēc strīdu atrisināšanas ar Lielbritāniju valdījumiem tika pievienota Patosas, sala, kas līdz tam piederēja Trinidādai.

2011. gada oktobrī Federālajos valdījumos tika izveidota Fransisko de Mirandas Salu teritorija (*Territorio Insular Francisco de Miranda*), kur iekļāva Losrokesu, Avesu un Orčilas salas.

## Salas

## Ārējās saites
Pripete

**Pripete** (, ) ir upe Baltkrievijā un Ukrainā, Dņepras pieteka. Garums 775 km. Sākas Volīnijas grēdā un ietek Kijivas ūdenskrātuvē. Ieleja lielākoties nav izveidojusies, paliene 6—14 km plata. Pavasaros upe plaši pārplūst, Pinskas purvos pat līdz 25—30 km platumā. Smiltājos bieži maina tecējumu, meandrē, veido vecupes. Vidustecē iztaisnota. 24% baseina aizņem purvi. Baltkrievijā upe viscaur kuģojama, savienota ar Vislas baseinu un Nemunu. Pripetes paliene un Pripetes purvi ir dabiskā robeža starp Baltkrieviju un Ukrainu. Pripetes vidustecē ierīkots ainavu liegums Viduspripete.

## Pietekas
* Horiņa — 659km,
* Stira — 494km,
* Pciča — 421km,
* Ubarca — 292km,
* Uža — 256km,
* Jasjeļda — 242km,
* Sluča — 197km,
* Stohida — 188km.

## Ārējās saites
Žuana da Novas sala

**Žuana da Novas sala** () ir koraļļu sala Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Sala izvietojusies šaurākajā Mozambikas šauruma vietā  no Madagaskaras krasta. Tā ir ap  gara un  plata un to ieskauj ap  koraļļu rifi. Puse salas klāta ar mežu, tās pludmales olu dēšanai izmanto jūras bruņurupuči. Sala atzīta par putniem nozīmīgu vietu — tajā ligzdo līdz pat  pāru melno zīriņu, kā arī vēl sešas putnu sugas.

Sala nosaukta par godu spāņu jūrasbraucējam Huanam de Novam *(Juan de Nova)*, kurš, būdams Portugāles dienestā, 1501. gadā kuģoja gar salu. Kopš 1897. gada sala ir Francijas īpašums. Kopš 2005. gada administratīvi pakļauts Francijas Dienvidjūru un Antarktikas Zemēm. Salas suverenitāti apstrīd Madagaskara.

Salā no 20. gadsimta sākuma līdz 1970. gadiem ieguva gvano. Ierīkots lidlauks, darbojas meteostacija un izmitināts franču armijas garnizons.

## Atsauces

## Ārējās saites
Forth (albums)

***Forth*** ir ceturtais un arī pēdējais britu rokgrupas The Verve studijas albums. Tas tika izdots pēc tam, kad 1999. gadā grupa bija izjukusi un atkal apvienojusies 2007. gadā.

Albuma pirmais singls "Love Is Noise" pirmo reizi publiski atskaņots tika , kad tas izskanēja BBC Radio 1 ēterā. Dziesma guva ceturto vietu Lielbritānijas Singlu Čārtā un Eiropā kļuva par vasaras hitu.

## Dziesmu saraksts
Visas dziesmas izņemot atzīmētās sacerējuši The Verve.

# "Sit and Wonder" &ndash; 6:52
# "Love Is Noise" (Ričards Eškrofts, The Verve) &ndash; 5:29
# "Rather Be" (Eškrofts) &ndash; 5:38
# "Judas" &ndash; 6:18
# "Numbness" &ndash; 6:34
# "I See Houses" (Ashcroft) &ndash; 5:37
# "Noise Epic" &ndash; 8:13
# "Valium Skies" (Ashcroft) &ndash; 4:34
# "Columbo" &ndash; 7:30
# "Appalachian Springs" (Eškrofts) &ndash; 7:33

### Bonusa dziesma
*"Let the Damage Begin" &ndash; 4:09 (Amazon.com ekskluzīvā bonusa dziesma - Love Is Noise dzīvais ieraksts no 2007. gada)

### Īpašais DVD izdevums
* *Space & Time*: The Verve dokumentālā filma
* The Verve: Live at Coachella, 2008. gada aprīlis
*#"Sonnet"
*#"This Is Music"
*#"The Rolling People"
*#"Lucky Man"
*#"Love Is Noise"

## Atsauces
HYLAS 1

**HYLAS 2** ir Apvienotās Karalistes uzņēmuma Avanti Communications sakaru pavadonis, kas palaists 2010. gada novembrī. Tas paredzēts sakaru nodrošināšanai klientiem Eiropā.

Pavadoņa platformu izgatavojusi Indijas Kosmosa pētījumu organizācija sadarbībā ar Antrix uz I-2K bāzes. Sakaru aparatūru izgatavojis uzņēmums EADS Astrium.
Saliktā stāvoklī tā izmēri ir 2,5 x 1,6 x 1,5 m. Saules bateriju paneļu pletums ir 36 m.

*HYLAS 2* tika palaists  18:39:00 UTC ar nesējraķeti Ariane 5ECA (lidojums *VA-198*) no Gviānas kosmiskā centra kopā ar sakaru pavadoni Intelsat 17. 27 min 29 s pēc starta atdalījās *Intelsat 17*. 34 min 51 s pēc starta atdalīts *HYLAS*.

Ģeostacionāro orbītu tas sasniedza ar saviem dzinējiem. Tas izvietots punktā 33,5° rietumu garuma.

## Atsauces

## Ārējās saites
* HYLAS 1 Avanti 
* Intelsat 17, HYLAS 1 Arianespace
* HYLAS 1 Gunter's Space Page,
Ņūtona šūpulis

**Ņūtona šūpulis** ir ierīce, kas ar vairāku lodīšu palīdzību demonstrē impulsa un enerģijas nezūdamības likumus. Kad viena no malā esošajām lodēm tiek pacelta un tad atlaista, pirmās lodes enerģija, izejot cauri visām lodītēm, iekustina pēdējo lodīti, kura atlec gaisā un savukārt atkal iekustina pirmo. Ideāls Ņūtona šūpulis, līdzīgi kā ideāls svārsts, darbotos mūžīgi, tomēr reāli svārstības drīz apstājas, jo enerģija pamazām izkliedējas siltuma veidā. Ierīce tika nosaukta angļu fiziķa Īzaka Ņūtona vārdā. Parasti šūpulis sastāv no piecām vienāda izmēra metāla lodēm, kas atrodas metāla rāmī tā, lai lodes tikai saskartos savā starpā. Katra lode rāmī iekarināta divos diegos, kas atrodas vienādā leņķī viens no otra. Pasaulē lielāko Ņūtona šūpuli izgatavoja TV raidījuma "Mītu grāvēji" komanda — katra no lodēm ir vienu tonnu smaga un ir izgatavota no tērauda un betona. Ņūtona šūpulis tiek izmantots arī dekoratīvos nolūkos.

## Ārējās saites

* Ņūtona šūpulis
Eiropa (sala)

**Eiropa** () ir koraļļu sala Mozambikas šaurumā Āfrikas piekrastē, daļa no Francijas Dienvidjūru un Antarktikas Zemēm. Sala izvietojusies  no Madagaskaras krasta un 500 km no Āfrikas krasta. Tā ir ap  gara un  plata. Salu ieskaujošie rifi veido ap 9 km² lielu lagūnu. Sala atzīta par putniem nozīmīgu vietu — tajā ligzdo dažādas putnu sugas, tajā skaitā Indijas okeāna rietumos lielākā lielo fregatputnu kolonija.

Lai arī sala eiropiešu jūrasbraucējiem bijusi zināma vismaz no 16. gadsimta, tās nosaukums radies no britu kuģa *Europa*, kas salu apmeklēja un detāli uzmērīja 1774. gadā. Salā ir bijuši vairāki kolonizēšanas mēģinājumi; 1860. gadā tur apmetās francūžu Rosjē ģimene. Kopš 2005. gada sala administratīvi pakļauta Francijas Dienvidjūru un Antarktikas Zemēm. Salas suverenitāti apstrīd Madagaskara.

Salā ierīkots lidlauks, darbojas meteostacija un izmitināts franču armijas garnizons.

## Atsauces

## Ārējās saites
Tromlēna

**Tromlēna** () ir koraļļu sala Indijas okeānā, daļa no Francijas Dienvidjūru un Antarktikas Zemēm. Sala izvietojusies  no Madagaskaras austrumu krasta un  no Reinjonas salas. Rifu ieskautā sala ir ap  gara un  plata. Sala atzīta par putniem nozīmīgu vietu — tajā ligzdo vairākas putnu sugas.

Salu 1722. gadā pirmais apmeklējis franču jūrasbraucējs Žans Marī Briāns de la Feijē *(Jean Marie Briand de la Feuillée)* un nosaucis to par Smilšu salu *(Île des Sables)*. 1761. gadā salas piekrastē avarēja franču vergu tirgotāju kuģis *L'Utile*. Kuģa komanda ar glābšanas laivām aizpeldēja uz Madagaskaru, atstājot tuksnešainajā salā 60 (no 160) katastrofā izdzīvojušos vergus. Pēc piecpadsmit gadiem, 1776. gadā, salu apmeklēja franču karakuģis *La Dauphine* kapteiņa Bernāra de Tromlēna *(Bernard-Marie Boudin, seigneur de Tromelin)* vadībā un izglāba pēdējos izdzīvojušos vergus — septiņas sievietes un 8 mēnešus vecu bērnu. De Tromlēns arī izpētīja un detāli aprakstīja salu, kas vēlāk tika nosaukta viņa vārdā.

No 19. gadsimta līdz 1950. gadiem sala bija Britu kolonijas Maurīcijas daļa. 1954. gadā saskaņā ar līgumu starp Lielbritāniju un Franciju sala tika nodota pēdējās īpašumā un pārvaldīta no Reinjonas. Kopš 2005. gada sala administratīvi pakļauta Francijas Dienvidjūru un Antarktikas Zemēm. Salas suverenitāti apstrīd Maurīcija, kas neatzīst tās piederības maiņu 1954. gadā un uzskata par savu teritoriju. 2010. gadā starp Maurīcijas un Francijas valdībām tika panākta vienošanās par kopēju salas pārvaldi.

Salā ierīkots lidlauks, darbojas meteostacija un izmitināts franču armijas garnizons.

## Atsauces

## Ārējās saites

]
Rojas baznīcas

**Rojā** ir šādas **baznīcas**:
* Rojas evaņģēliski luteriskā baznīca,
* Rojas Svētā apustuļa Andreja Romas katoļu baznīca.
Saldus baznīcas

**Saldū** ir šādas **baznīcas**:
* Saldus Dieva parādīšanās pareizticīgo baznīca,
* Saldus Mārtiņa Lutera evaņģēliski luteriskā baznīca,
* Saldus Svētā Jāņa evaņģēliski luteriskā baznīca,
* Saldus Svēto Apustuļu Pētera un Pāvila Romas katoļu baznīca
* Saldus Septītās dienas adventistu lūgšanu nams
Talsu baznīcas

**Talsos** ir šādas **baznīcas**:
* Talsu baptistu baznīca,
* Talsu evaņģēliski luteriskā baznīca,
* Talsu Vissvētākās Jaunavas Marijas Romas katoļu baznīca.
Subates baznīcas

**Subatē** ir šādas **baznīcas**:
* Subates Pestītāja luterāņu baznīca,
* Subates Svētā Miķeļa Romas katoļu baznīca,
* Subates vecticībnieku lūgšanas nams.
Ugāles baznīcas

**Ugālē** ir šādas **baznīcas**:
* Ugāles evaņģēliski luteriskā baznīca,
* Ugāles Sirdsskaidrā Radoņežas Sergeja pareizticīgo baznīca,
* Ugāles Svētās Monikas Romas katoļu baznīca.
Viktorijas un Alberta muzejs

{
  "type": "ExternalData",
  "service": "geoshape",
  "ids": "Q213322"
}


**Viktorijas un Alberta muzejs** () ir pasaulē lielākais dekoratīvi lietišķās mākslas muzejs. Tas atrodas Kensingtonā un Čelsijā, Londonā, Apvienotajā Karalistē. Muzejs tika dibināts 1852. gadā (tālaika nosaukums - Rūpniecības izstrādājumu muzejs), lai iedvesmotu dizaina mākslas studentus, bet 1899. gadā karaliene Viktorija muzeju pārdēvēja un veltīja prinča Alberta piemiņai.

Muzeja kolekcijā atrodas vairāk nekā 4,5 miljoni objektu. Tas ir 51 tūkstoti m2 liels un tajā atrodas 145 galerijas. Muzejā atrodas darbi, kas tapuši vairāk nekā 5000 gadu laikā Eiropā, Ziemeļamerikā, Āzijā un Ziemeļāfrikā. Viktorijas un Alberta muzeja 11 km garās galerijas ir izvietotas sešos līmeņos. Pamatstāvā jeb pirmajā līmenī atrodas Āzijas un islāma mākslas galerijas, kā arī Tērpu zāle, Skulptūru zāles un Eiropas viduslaiku un renesanses mākslas ekspozīcijas. Britu galerijas atrodas otrajā un ceturtajā līmenī. Trešajā līmenī atrodas 20. gadsimta galerijas, kā arī sudraba izstrādājumi, metālkalumi, ieroči un dārglietas;  te ir izvietotas arī tekstilijas. Stikla un keramikas ekspozīcijas atrodas augšējos (ceturtajā un sestajā) līmeņos. Henrija Kola spārnā atrodas Gravīru zāle, Mācību centrs un RIBA (Karaliskā Britu arhitektu institūta) zīmējumu un manuskriptu kolekcija.

2009. gadā to apmeklēja vairāk gandrīz 2,27 miljoni cilvēku, tādējādi tas bija devītais apmeklētākais muzejs visā valstī.

## Atsauces

## Ārējās saites

*
Tiso kundzes Vaska figūru muzejs

**Tiso kundzes Vaska figūru muzejs** () ir vaska figūru muzejs. Galvenais muzejs atrodas Londonā, tam ir arī vairāk nekā desmit filiāles Eiropā, Ziemeļamerikā, Āzijā un Austrālijā. To dibināja vaska figūru izgatavotāja Marija Tiso 1835. gadā. Pašlaik muzejos atrodas vēsturisku, karalisko personību, filmu zvaigžņu, sportistu un daudzu citu profesiju pārstāvju vaska figūras. Amerikāņu mūziķe *[[Lady Gaga]]* ir pirmā slavenība, kuras vaska figūra atradās visos vaska muzejos.

## Ievērojamas vaska figūras muzejā
[thumb|upright|Reklāmas līmētāji, kas izlīmē plakātu reklamējot Tiso kundzes [Šausmu kambaris (Tiso kundze)|Šausmu kambari, Londona, 1877. Agrākie šīs ekspozīcijas eksponāti bija slepkavas Bērks un Heirs. Kamera tika slēgta 2016. gada 11. aprīlī, un tā tika aizstāta ar Šerloka Holmsa ekspozīciju.]]

## Atsauces

## Ārējās saites

*
Alisa Milāno

**Alisa Džeina Milāno** (*Alyssa Jayne Milano*; dzimusi ) ir amerikāņu aktrise, producente un bijusī dziedātāja.

Pazīstama ar Fēbes Halivelas lomu *[[The WB]]* seriālā "Amulets". Bērnībā filmējusies ABC situāciju komēdijseriālā *[[Who's the Boss?]]*. Filmējusies arī tādās filmās kā *[[Dance 'til Dawn]]*, "Jaungada nakts", "Komando", "Bailes". Milāno ir saņēmusi trīs *Kids' Choice Awards* par lomu seriālā *Who's the Boss?* un trīs *Young Artist Awards*. Izdevusi četrus studijas albumus, divas labāko dziesmu izlases.

## Ārējās saites

*
Indijas okeāna izklaidus salas

**Indijas okeāna izklaidus salas** () ir viens no Francijas Dienvidjūru un Antarktikas Zemju distriktiem. Ietver 3 salas, 1 salu grupu un 1 koraļļu atolu Indijas okeāna dienvidrietumos un Mozambikas šaurumā. Visām salām ir noteikts dabas rezervāta statuss. Visās salās, izņemot Basa da Indiju, izvietotas meteostacijas. Šajās pašās salās ir arī lidlauki un izvietoti Francijas garnizoni.

Francijas suverenitāte uz visām salām tiek apstrīdēta: uz Tromlēnu pretendē Maurīcija, uz Glorjēzu salām — Komoras, Madagaskara un Seišelas, uz Basa da Indiju, Eiropu un Žuana da Novas salu — Madagaskara.

## Salas

}
|-
| Eiropa
| 28 km²
| 9 km²
| 127300 km²
| 
|-
| Glorjēzu salas
| 7 km²
| 29,6 km²
| 48350 km²
| 
|-
| Žuana da Novas sala
| 5 km²
| &nbsp;
| 61050 km²
| 
|-
| Tromlēna
| 1 km²
| &nbsp;
| 280000 km²
| 
|-
|style="background:#EEEEEE"| **Izklaidu salas**
|style="background:#EEEEEE"| 44 km²
|style="background:#EEEEEE"| 118,4 km²
|style="background:#EEEEEE"| 640400 km²
|style="background:#EEEEEE"| &nbsp;
|}

## Atsauces

## Ārējās saites
Svētais Jāzeps

160px|thumbnail|right|Svētais Jāzeps ar Jēzus bērnu rokās Guido Reni 1635. gada gleznā
**Svētais Jāzeps** (, ) kristietībā ir Jēzus Kristus audžutēvs un viņa mātes Marijas vīrs. Viņa dzīve ir aprakstīta Bībeles Jaunajā Derībā, galvenokārt Mateja, Lūkas un Jāņa evaņģēlijos. Atšķirībā no Jēzus un Marijas, Jāzepa vārds evaņģēlijos sastopams retāk. Jāzepu kā svēto godā Romas katoļu, Austrumu ortodoksālā un anglikāņu baznīcas.
Mihails Kalašņikovs

**Mihails Kalašņikovs** (; dzimis , miris ) bija padomju/krievu ieroču konstruktors. No Mihaila Kalašņikova radītajiem ieročiem pazīstamākās ir viņa vārdā nosauktās triecienšautenes AK-47, AKM un AK-74. АК ar tā modifikācijām ir pati izplatītākā triecienšautene pasaulē.

Dzimis zemnieku ģimenē, mūsdienu Altaja novada teritorijā. 1930. gadā ar ģimeni izsūtīts uz Tomskas apgabalu. 1938. gadā iesaukts Sarkanajā armijā. Sākoties Vācijas iebrukumam PSRS Kalašņikovs dienēja tanku daļā Strijas pilsētā, kas kopš 1939. gada ietilpa Ukrainas PSR. 1941. gada oktobrī kaujās ievainots. Hospitālī sācis nodarboties ar ieroču konstruēšanu, un kopš 1942. gada nodarbojās tikai ar to.

Kara laikā Kalašņikova dizaina ieroči netika pieņemti ražošanā, tomēr Kalašņikova 1947. gada parauga triecienšautene AK-47 1949. gadā kļuva par Padomju armijas standartieroci. Kopš 1949. gada Kalašņikovs strādāja vienā no galvenajiem Krievijas militārās rūpniecības centriem — Iževskā.

## Atsauces

## Ārējās saites
Tautas bumba

**Tautas bumba** ir komandu sporta veids, kurā sacenšas divas komandas uz taisnstūrveida laukuma, ar rokām mestu bumbu cenšoties trāpīt pretinieku komandas spēlētājiem. Ja spēlētājs, kuram trāpīts ar bumbu, to nenoķer, tas tiek "izsists" un pamet laukumu. Spēlē uzvar komanda, kura izsitusi vairāk spēlētāju (ja tiek spēlēts uz laiku) vai arī izsitusi visus pretinieka komandas spēlētājus, ieskaitot kapteini.

## Vēsture

Tautas bumba esot radusies kā rituāla kara spēle, kur divas tautas savu ķēniņu vadībā simboliski cīnās par savu teritoriju. Bumba šajā gadījumā ir simboliskais ierocis, kritušie izstājas no spēles, un spēle beidzas līdz pilnīgu pretinieku tautas iznīcināšanu.

Latvijā ir pazīstama salīdzinoši sen, 1930. gados pieminēta laikrakstos kā skautu iecienīta spēle, savukārt iepriekš, 1929. gadā laikrakstā "Rigasche Rundschau" lasāms, ka sporta biedrība "Kaiserwald" vācu jauniešiem Rīgā organizē dažādas sporta spēles, tostarp arī "Völkerball".

Tautas bumbai nav savas sporta federācijas, un nav vienotu "oficiālu" noteikumu attiecībā uz dalībnieku skaitu, laukuma izmēriem, kā arī spēlei lietojamo bumbu utt. Latvijas Skolu sporta federācijas (LSSF) organizētās skolēnu spartakiādēs tautas bumba tiek spēlēta pēc LSSF apstiprinātiem noteikumiem, saskaņā ar kuriem spēlē piedalās 9 spēlētāji, ieskaitot kapteini. Spēle notiek uz 9×18 m liela laukuma, kas sadalīts uz pusēm, katras komandas kapteinis atrodas aiz pretinieka komandas laukuma gala līnijas.

2012. gada jūnijā Tukuma novada Slampes pagastā, kinopilsētā Cinevilla, notika Latvijas tautas bumbas festivāls, kur tautas bumba tika spēlēta pēc noteikumiem, kas mazliet atšķiras no LSSF noteikumiem — galvenokārt atšķirībā uz spēlētāju skaitu (tautas bumbas festivālā katrā komandā ir 5 spēlētāji, ieskaitot kapteini) un spēles ilgumu. Ja saskaņā ar LSSF noteikumiem spēlē ir divi 5 minūšu ilgi puslaiki (kas var tikt izbeigti ātrāk, ja tiek izsists komandas kapteinis), tad tautas bumbas festivālā, kur spēles dalībnieku minimālais vecums ir 18 gadi, puslaika ilgums ir 8 minūtes, un noteikts, ka spēle notiek ar volejbola bumbu. 

## Atsauces

## Ārējās saites
* Tautas bumbas festivāls
Džūlija Bouena

**Džūlija Bouena** (; dzimusi **Džūlija Bouena Leitkemeijere** (*Julie Bowen Luetkemeyer*) ) ir amerikāņu aktrise.

## Karjera
Pazīstama ar lomu seriālos *[[Ed]]* (2000—2004), *[[Boston Legal]]* (2005—2007) un "Amerikāņu ģimenīte" (2009—pašlaik). Par Klēras Danfijas attēlošanu "Amerikāņu ģimenītē" ir saņēmusi divas ''Primetime Emmy'' balvas kā labākā otrā plāna aktrise komēdijseriālos (2011, 2012). Filmējusies tādās filmās kā "Laimīgais Gilmors" (1996), *[[Multiplicity]]* (1996), *Venus and Mars* (2001), *[[Joe Somebody]]* (2001), *[[Kids in America]]* (2005), *[[Sex and Death 101]]* (2007), "Trakais brīvībā" (*Crazy on the Outside*, 2010), *[[Jumping the Broom]]* (2011), "Neciešamie bosi" (2011), *[[Life of the Party]]* (2018), *[[Hubie Halloween]]* (2020), *[[The Fallout]]* (2021) un *[[Totally Killer]]* (2023).

## Atsauces

## Ārējās saites
Zoločivas rajons (Ļvivas apgabals)

**Zoločivas rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Peremišļanu, Pustomitu, Buskas un Brodu rajoniem, kā arī Ternopiļas apgabala Zborivas un Berežanu rajoniem.

Zoločivas rajona Bilijkamiņas ciemā dzimis Polijas karalis Mihals Koributs Višņoveckis (1640-1673). Pie Zoločivas rajona Verhobužas ciema ir Bugas upes izteka.

## Ārējās saites
Hliņani

**Hliņani** () ir rajona nozīmes pilsēta Ukrainas rietumos, Ļvivas apgabalā Zoločivas rajonā.

## Vēsture
Rakstos pirmoreiz minēta 1379. gadā. Kopš viduslaikiem Hliņani bija aušanas centrs. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Hliņanus ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Hliņani iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

## Ārējās saites
Gvano

thumb|250px|No gvano veidota putna ligzda
**Gvano** (no  no  — ‘mēsli’) ir dabīgā veidā sadalījušies jūras putnu vai sikspārņu ekskrementi. Satur ievērojamu daļu slāpekļa (ap 9% amonjaka) un fosfora (ap 13% P<sub>2</sub>O<sub>5</sub>) savienojumu. Ļoti augstvērtīgs mēslojums. Ievērojami gvano krājumi ir Dienvidamerikas un Dienvidāfrikas piekrastes salās, daudzās Klusā okeāna salās. Terminu "gvano" attiecina arī uz mēslojumu, kas veidojas no zivjrūpniecības un zvērsaimniecības atkritumiem.

Agrāk gvano sastāvā esošie nitrāti tika izmantoti arī šaujampulvera ražošanai.

## Atsauces

## Ārējās saites
EUTELSAT 117 West A

***EUTELSAT 117 West A*** (agrāk ***Satmex 8***) ir Francijas uzņēmuma *[[Eutelsat]]* sakaru pavadonis, kas paredzēts
sakaru nodrošināšanai Amerikai. Palaists 2013. gada martā.

Pēc Meksikas uzņēmuma *[[Satmex]]* pasūtījuma pavadonis *Satmex 8* izgatavots ASV uzņēmumā *[[Space Systems/Loral]]* uz platformas *[[LS-1300E]]* bāzes. Tam uzstādīti 24 C joslas un 40 Ku joslas raidītāji.

## Lidojuma gaita
*Satmex 8* palaists  19:06:48 UTC ar nesējraķeti *[[Proton-M/Briz-M]]* no Baikonuras kosmodroma 200. laukuma 39. palaišanas iekārtas. Pēc pieciem dzinējbloka *Briz-M* manevriem pavadonis atdalījās 04:19:48 UTC un ievadīts ģeostacionārajā pārejas orbītā. 
Šis bija pirmais *Proton-M/Briz-M* starts pēc 2012. gada decembra ne visai veiksmīgās *[[Jamal-402]]* palaišanas, kad radās problēma ar *Briz-M*.

Ģeostacionāro orbītu *Satmex 8* sasniedza ar saviem dzinējiem. To izvietoja punktā 116,8° austrumu garuma. *Satmex 8* nomainīja pavadoni *[[Satmex 5]]*, kuram degvielas krājumi bija gandrīz izsīkuši.

2014. gada janvārī uzņēmumu *[[Satmex]]* nopirka *[[Eutelsat]]*. Maijā visi *Satmex* pavadoņi tika pārdēvēti. *Satmex 8* ieguva nosaukumu ***EUTELSAT 117 West A***.

## Atsauces

## Ārējās saites
* EUTELSAT 117 West A (ex Satmex 8)  EUTELSAT
* Satmex 8 Space Systems/Loral
* Satmex 8 International Launch Services
* Запуск КА Satmex 8  ЦЭНКИ
* SATMEX 8 → Eutelsat 117 West A Gunter Dirk Krebs
Valērijs Ņičuškins

**Valērijs Ņičuškins** (; dzimis 1995. gada 4. martā) ir profesionāls krievu hokejists, malējais uzbrucējs. Pašlaik (2022) Ņičuškins spēlē NHL kluba Kolorādo "Avalanche" sastāvā.

## Spēlētāja karjera
Profesionāļa karjeru uzbrucējs uzsāka 2012.—13. gada sezonā, kad veiksmīgi debitēja KHL kluba Čeļabinskas "Traktor" sastāvā. Ņičuškins kā līgas labākais debitants ieguva Alekseja Čerepanova balvu, kā arī tika atzīts gan par janvāra, gan arī februāra un marta labāko jauno līgas spēlētāju, kopā ar komandu sasniedza Gagarina kausa finālu.

Pēc tam, kad Dalasas "Stars" 2013. gada NHL draftā izvēlējās Ņičuškinu ar augsto 10. numuru, jūlijā hokejists ar komandu noslēdza trīs gadu līgumu. 2013.—14. gada sezonu "Stars" rindās uzbrucējs noslēdza ar 34 punktiem, kas arī ir Ņičuškina rezultatīvākā NHL sezona. Pēc līguma noslēgšanās, 2016. gada septembrī atgriezās KHL, pievienojoties Maskavas CSKA. 2018. gada jūlijā atgriezās "Stars" sastāvā, nākamajā sezonā gan tās rindās ne reizi negūstot vārtus. Vasarā "Stars" izpirka Ņičuškina līguma pēdējo gadu, savukārt 2019. gada augustā hokejists noslēdza līgumu ar Kolorādo "Avalanche".

Krievijas hokeja izlases sastāvā spēlējis 2013. gada Pasaules čempionātā junioriem, tajā kopā ar izlasi izcīnot bronzas medaļas. Bronzas medaļas spēlē tieši Ņičuškins bija tas, kurš mača pagarinājumā guva uzvaras vārtus Krievijas izlases labā.

## Ārējās saites

## Atsauces
Gvano salu akts

**Gvano salu akts** () ir Amerikas Savienoto Valstu federālais likums (pieņemts ), kas ļāva ASV pilsoņiem iegūt valdījumā salu ar gvano depozītiem, lai arī kur tās atrastos, gadījumos, ja sala ir neapdzīvota un neatrodas citas valsts jurisdikcijā. Šis likums arī deva tiesības ASV prezidentam lietot militāru spēku, lai aizsargātu valsts intereses šajās situācijās un salās nodibinātu ASV krimināllikuma jurisdikciju.

1840. gados gvano kļuva par svarīgu stratēģisku resursu, jo to izmantoja šaujampulvera ražošanā un kā mēslojumu lauksaimniecībā. 1855. gadā tika atklātas bagātīgas gvano iegulas vairākās neapdzīvotās Klusā okeāna salās. ASV Kongress pieņēma Gvano salu aktu, lai piekļūtu šiem resursiem.

Akts ļāva šīs salas iegūt ASV īpašumā, bet neuzlika par pienākumu saglabāt šo īpašumu gadījumos, kad gvano rezerves ir izsmeltas. Tas arī nenoteica, kādam jākļūst salu statusam, kad salas tiek pamestas.

Intensīvas gvano ieguves periodā, pamatojoties uz šo aktu, par ASV īpašumu kļuva vairāk kā simts salas Klusajā, Atlantijas okeānā un Karībū jūrā. Līdz mūsu dienām ASV īpašumā kā teritorijas ar speciālu statusu (neinkorporētās un neorganizētās teritorijas — *unincorporated, unorganized territory*) saglabā astoņas teritorijas, bet divās no tām — Palmiras atolā un uz Kingmena rifa gvano nekad nav iegūts. Šīs teritorijas statistiski tiek apvienotas ASV Mazajās Aizjūras Salās:

* Beikera sala,
* Haulenda sala,
* Džērvisa sala,
* Džonstona atols,
* Kingmena rifs,
* Midveja atols,
* Navasa,
* Palmiras atols.

## Atsauces
Eigino Oškalns

**Eigino Oškalns** (dzimis 1930. gada 14. jūlijā Jūrmalā, miris 2009. gada 19. septembrī Jūrmalā, apglabāts Lielupes kapos, Jūrmalā) bija latviešu pirotehniķis, kino darbinieks.

## Rīgas Kinostudijas pirotehniķis
Pēc studijām 1948. gadā viņš ilgāk par gadu nenoturas nevienā darbavietā, līdz vienreiz, vērojot Aloiza Brenča dramatiskā pulciņa nodarbību, viņš nolemj uzsākt darbu Rīgas Kinostudijā. Vēl pirms kino Oškalns kā pirotehniķis darbojās teātrī pie Eduarda Smiļģa, kurš Mežaparka Lielajā estrādē bija inscenējis "Spēlēju, dancoju": "Es vēl tagad atceros, kā man vajadzēja Harija Liepiņa Totam pa pēdām staigāt — augšā, lejā pa estrādes kāpnēm. Es ar dūmu svecēm viņam taisīju veļu valstību.".
 
Darbu kino uzsāka 1955. gada vasarā Cēsīs, režisoru Pāvela Armanda un Leonīda Leimaņa filmā Salna pavasarī. Par savu pirmo saskarsmi ar kino kādā intervijā vēlāk Oškalns atcerēsies: "Tur jau man nekas daudz nebija jādara. Armands lika taisīt dūmus un drusku pakurt uguntiņu. Vēl es nodarbojos ar bufeti, jo biju brīvāks. To blīkšķēšanu jau tur tik daudz nevajadzēja, bet garlaikoties man nepatīk. Es labāk *šeftēju* ar ābolkūkām. Pirotehniku jau pats biju izvēlējies. Par *maļaru* vai *stoļaru* iet es negribēju. Kaut ko jau man tomēr patika ķīmiķot. Tā nu es tad dedzināju Mālnieku mājas.".

Kopš tā laika līdz pat kinoindustrijas norietam 1990. gadu sākumā Oškalns kā vecākais pirotehniķis piedalījās vairāk nekā simt spēlfilmu uzņemšanā. Starp slavenākajām latviešu filmām, kurās viņš darbojies, minamas "Kā gulbji balti padebeši iet", "Cielaviņas armija", "Latviešu strēlnieka stāsts", "Šķēps un roze", "Pie bagātās kundzes", "Ceplis", "Vella kalpi", "Vella kalpi Vella dzirnavās", "Melnā vēža spīlēs", "Depresija", "Mirāža", "Akmens un šķembas", "Sprīdītis".

Oškalns ir strādājis arī visās kinooperatora Māra Rudzīša filmās. Viņi bija draugi, līdz pat brīdim, kad Rudzītis pēkšņi aizgāja no dzīves. Latviešu kino vēsturē sevi pierādījis kā vienu no spilgtākajiem sava amata pratējiem.

## Atsauces

## Ārējās saites

* Okino.ru portāls (krievu valodā)
* FDB portāls (poļu valodā)
* Bezbailīgs? Nē, ļoti prātīgs. Gunta Prape, Liesma, 1987., Nr.3, 12.lpp.